** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 148**

(protokols Nr. 8, 28. p.)

**Par finansējuma piešķiršanu Kalsnavas pagasta pārvaldei - Estrādes izbūvei Jāņukalnā**

Kalsnavas pagasta pārvalde 2024. gada otrajā pusē sagatavoja divus pieteikumus LAD finansētiem LEADER projektiem, kurus administrē Madonas novada fonds. Abi projektu pieteikumi tika apstiprināti, 2025. gadā paredzēta to realizēšana.

Viens no atbalstītajiem projektiem:

* Nr. 24-05-CL18-C0LA19.2205-000015 ''Estrādes izbūve Jāņukalna ciematā Kalsnavas pagastā”. Pēc iepirkuma rezultātiem izmaksas sastāda 20 000,00 EUR.

Pirms projekta iesniegšanas tika veiktas nepieciešamās cenu aptaujas un tirgus izpētes provizorisko izmaksu aprēķināšanai, taču iepirkumu rezultātā saskaņā ar saņemtajiem piedāvājumiem aktuālajās 2025. gada cenās, tās ir augstākas nekā aplēsts iepriekš.

Projekta Nr. 24-05-CL18-C0LA19.2205-000015 ''Estrādes izbūve Jāņukalna ciematā Kalsnavas pagastā” īstenošanai budžetā tika paredzēti 20 000,00 EUR. Pēc iepirkuma rezultātiem izmaksas sastāda 28 184,09 EUR, kas ir par 8 184,09 EUR pieaugumu. Šo trūkstošo summu iespējams segt no Kalsnavas pagasta pārvaldes 2024. gada atlikuma un 2025. gadā gūtajiem ienākumiem no pārdotajiem īpašumiem.

Kalsnavas pagasta pārvalde projekta īstenošanai lūdz piešķirt:

* 8 184,09 EUR no Kalsnavas pagasta pārvaldes 2024. gada atlikuma un 2025. gadā gūtajiem ienākumiem no pārdotajiem īpašumiem.

Noklausījusies sniegto informāciju, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Aivis Mitenieks, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

Piešķirt Kalsnavas pagasta pārvaldei projekta Nr. 24-05-CL18-C0LA19.2205-000015 ''Estrādes izbūve Jāņukalna ciematā Kalsnavas pagastā” īstenošanai 8 184,09 EUR no Madonas novada pašvaldības budžeta nesadalītajiem līdzekļiem, kas ņemti no Kalsnavas pagasta pārvaldes 2024. gada atlikuma (4 997 EUR) un 2025. gadā gūtajiem ienākumiem no pārdotajiem īpašumiem (3 187,09 EUR).

 Domes priekšsēdētājs A. Lungevičs

*Lāce 20371490*